Zauren Ahalari - Group Profile - Bakandamiya
Zauren Ahalari Makarantu da Ilmi
Babi a cikin bayanin rafkanuwa
Sujadar rafkanuwa a cikin salla sunna ce. Saboda tauyewa, sai a yi sujada biyu kafin sallama, bayan cikar tahiya guda biyu sai ya ƙara wata tahiyar bayansu.
Saboda ƙari kuma, sai a yi sujada biyu bayan sallama, yayi ta... moreBabi a cikin bayanin rafkanuwa
Saboda ƙari kuma, sai a yi sujada biyu bayan sallama, yayi tahiya bayansu ya yi wata sallamar. Wanda ya yi ragi ya yi daɗi, sai ya yi sujada kafin sallama. Wanda ya mance bai yi sujadar ƙabli ba har ya yi sallama, to sai ya yi sujada idan ba'a daɗe ba, idan kuwa an daɗe ko har ya fita daga masallaci, sujada ta ɓaci, sallar tasa ma ta ɓaci. In dai a bisa tauye da haka, idan kuma ba su kai uku ba to ba za ta ɓaci ba.
Wanda ya mance sujadar ba'adi, sai ya yi ta ko da bayan shekara ne. Wanda ya tauye farilla yin sujada gare ta ba zai isar masa ba, Wanda ya tauye mustahabbi, babu sujada a gare shi. Sujjadar ƙabli ba ta kasancewa sai da barin sunna guda biyu ko fiye da haka. Amma sunna guda ɗaya babu sujjada a gare ta, sai dai asirtawa da bayyanawa. Wanda ya asirta a wajen da ake bayyanawa, sai yayi sujjada kafin sallama, wanda kuma ya bayyana inda ake asirtawa sai yayi sujada bayan sallama, wanda yayi zance da rafkanuwa, ya yi sujjada bayan sallama, wanda ya yi sallama daga raka'a biyu da rafkanuwa, sai ya yi sujjada bayan sallama. Wanda ya ƙara raka'a ɗaya ko biyu, sai ya yi sujjada bayan sallama, wanda ya ƙara a salla kwatankwacinta, sallarsa ta ɓaci. Wanda kuma ya yi kokwanto a cikin cikar sallarsa to ya zo da abin da yake kokwanto a cikin cikar sallarsa, to ya zo da abin da yake kokwanto a cikinsa.
Kokwanto a cikin tauyewa kamar tabbas ne, wanda ya yi kokwanto a cikin raka'a ko sujjada sai ya zo da ita, ya kuma yi sujjada bayan sallama, idan ya yi kikwanto a cikin sallama, to ya yi sallama idan ba'a daɗe ba, babu sujjada a gare shi, idan kuma an daɗe, to sallarsa ta ɓaci.
Mai yin waswasi sai ya bar waswasi a zuciyarsa ba zai zo da abin da ya yi kokwanto a cikin ba sai dai ya yi sujjada bayan sallama, duka ɗaya ne, ya yi kokwanto a cikin ƙari ne ko tauyewa.
Wanda ya bayyana alƙunutu, to babu sujjada a gare shi, sai dai cewa ba a son a yi hakan da gangan. Wanda ya ƙara sura a cikin raka'o'i biyun ƙarshe ba zai yi sujjada ba. Wanda ya ji ambaton Annabi Muhammad s.a.w, shi kuma yana cikin Salla sai ya yi salati a gare shi, to babu komai a gare shi. Ko da rafkanuwa, ko da gangan ko a tsaye duk ɗaya ne. Wanda ya karanta surori biyu ko fiye da haka cikin raka'a ɗaya, ko ya fita daga wata surar, ko ya yi ruku'u kafin cikar sura, duk gaba ɗaya babu komai a gare shi.
Wanda ya yi nuni da hannunsa ko da kansa a cikin sallarsa, babu komai a gare shi. Wanda ya maimaita Fatiha da rafkanuwa, ya yi sujada bayan sallama. Idan kuma da gangan ne a zahiri sallarsa ta ɓaci. Wanda ya tuna da sura bayan ya sunkuya zuwa ga ruku'u to ba zai dawo gare ta ba. Wanda kuma ya tuna da asirtawa ko bayyanawa kafin ya yi ruku'u, sai ya mai da karatu, idan kuma wannan ya zamo a sura ne kawai, sai ya sake karanta ta, ba zai yi sujjada ba. idan kuma cikin Fatiha ne, to sai ya sake karanta ta ya kuma yi sujjada bayan sallama. idan kuma abin ya tsere da yin ruku'u, to sai ya yi sujjada ƙabli saboda barin bayyanawa, ya yi sujjada ba'adi saboda barin bayyanawa, ya yi sujjada ba'adi saboda barin asirtawa duk ɗaya ne, abin a Fatiha ne, ko a sura ne ita kaɗai.
Wanda ya yi dariya a cikin salla, sallar ta ɓaci ko da rafkanuwa, ko da gangan, duk ɗaya ne, domin babu wanda yake dariya a sallarsa sai dai galhanga mai wasan tsiya. Sai dai mutum idan ya tashi yin salla, to ya kau da zuciyarsa ga barin duk abin da ya waninci Ubangiji tsarki ya tabbata gare shi, ya bar duniya da abin da yake cikinta, har ya halarto da girman Allah tsarki ya tabbata a gare shi, zuciyarsa ta yi makyarkyata, ta tsorata saboda kwarjinin Allah ya girmama, to wannan ita ce sallar masu tsoran Allah.
Babu komai a gare shi idan ya yi murmushi kaɗan, kukan mai tsoran Allah a cikin Salla abin gafartawa ne. Wanda ya yi sauraro ɗan kaɗan ga mai magana, babu komai a gare shi. Wanda ya miƙe tsaye daga raka'a kafin ya zauna to idan ya tuna kafin ya rabu da ƙasa da hannayensa da gwiwoyinsa, to sai ya komo ya zauna, babu sujjada kafin sallama, idan ya koma ya zauna bayan ya rabu da ƙasa ya miƙe, da rafkanuwa ko da gangan, sallarsa ta yi, sai ya yi sujjada bayan sallama.
Wanda ya yi busa a cikin sallarsa da rafkanuwa sai ya yi sujjada bayan sallama, idan kuma da gangan ne, sallarsa ta ɓaci. Wanda ya yi atishawa a cikin sallarsa, kada ya shagala da cewa, Alhamdu lillahi, amma ba zai amsa ga wanda ya gai da shi ba, babu wanda zai gai da mai atishawa idan bai ce Alhamdu lillahi ba, idan kuma ya ce Alhamdu lillahi, to babu laifi wato ba zai yi sujjada ba. Wanda yayi hamma a cikin salla, to sai ya rufe bakinsa, kada ya yi tofi sai a cikin tufansa, ba tare da fitar harafai ba.
Wanda ya yi kokwanto a cikin ƙari, ko najasa, sai ya yi tunani ɗan kaɗan a cikin sallarsa sannan kuma sai ya sakankance da tsarki, to babu komai a gare shi. Wanda ya yi waiwaye a cikin sallah da rafkanuwa, to babu komai a gare shi idan kuma da gangan ne, to makaruhi ne, idan ya juya wa alƙubla baya wato ya kalli yamma sai ya yanke salla. Wanda ya yi salla da alheri ko zinare, ko ya yi sata a cikin sallah, ko ya kalli haramun, to shi mai saɓoi ne, amma sallarsa ta yi.
Wanda ya yi galatsi a cikin karatu da wata kalma ba ta Alƙur'ani ba, sai ya yi sujjada bayan sallama, idan kuma daga Alƙur'ani take to babu sujjada a gare shi, sai dai in lafazi ya sauya ko ma'anar ta ɓaci, to sai ya yi sujjada bayan sallama. Wanda ya ɗan yi gyangyaɗi a cikin salla, babu sujjada a gare shi, idan kuma baccinsa ya yi nauyi sai ya sake sallah da alwala.
Nishin mara lafiya a cikin salla abin gafartawa ne, gyaran murya abin gafartawa ne, idan kuma domin fahimtarwa ne, to makarufi ne, amma salla bata ɓaci ba sabo da gyaran murya. Wanda wani ya kirawo shi sai yace da shi subhanallahi, to an karhanta, amma sallarsa ta yi, wanda ya yi tsaye cik a cikin karatu babu wanda ya tuna masa, sai ya bar wannan ayar ya karanta ta bayanta, idan kuma ta yi masa tsauri, sai ya yi ruku'u ba sai ya ɗauko Alƙur'ani ya karanta ba, sai dai in ya kasance a cikin Fatiha ne, to lallai sai an cikasa ta da Alƙur'ani ko waninsa. idan ya bar aya ɗaya daga Fatiha, sai ya yi sujjada ƙabli, idan kuma ya bar fiye da aya ɗaya, sallarsa ta ɓaci. Wanda ya tunawa wani karatu ba limaminsa ba, sallarsa ta ɓaci, ba zai tuna wa limamin nasa ba ma har sai in ya saurari a tuna masa ɗin, ko kuma an ji yana ɓata ma'ana. Wanda tunaninsa ya ɗan yawaita a cikin al'amarin duniya ladansa ya tawaya, amma sallarsa bata ɓaci ba. Wanda ya tunkuɗe mai wucewa ta gabansa, ko ya yi sujjada a gefen goshinsa, ko ya yi a kan riɓi ɗaya ko riɓi biyu na rawaninsa, babu komai a gare shi. Babu komai a cikin rinjayar amai ko magwas a cikin sallah. Rafkanuwa mai koyi, liman yana ɗauke musu ita, sai dai in ya kasance daga farilla ne. Idan mai koyi ya yi rafkanuwa ko ya yi gyangyaɗi, ko aka matse shi ya kasa ruku'u, kuma yana raka'a ba ta farko ba, to a nan idan yana tsammanin zai riski liman kafin ya ɗago daga sujjada ta biyu, to sai ya yi ruku'un ya riski liman, idan kuma ba ya tsammanin riskarsa, ya bar ruku'un ya bi limaminsa ya rama raka'ar a bagirenta bayan sallamar limaminsa. Idan kuma ya yi rafkanuwa ga yin sujjada, ko aka matse shi, ko ya yi gyangyaɗi har liman ya miƙe zuwa wata raka'ar to ya yi sujjada, idan yana tsammanin riskar liman kafin ya yi ruku'u, in kuma bai yi ba, sai ya bar sujjadar, ya bi liman ya kuma rama wata raka'ar. A yayin da ya rama raka'ar to babu sujjada a gare shi, sai dai in yana kokwanto a cikin ruku'un ko sujjadar.
Wanda maciji ko kunama suka zo masa yana salla, sai ya kashe su, babu komai a gare shi, sai dai idan aikinsa ya tsawaita wajen kashewar, ko kuma ya juya gabansa yamma, to sai ya yanke Salla. Wanda ya yi kokwanto shin wai a cikin witiri yake ko kuwa a raka'a ta biyu ta shafa'i, to ya mayar da ita ta biyun shafa'i ɗin, ya yi sujjada ba'adi, sannan kuma ya yi witiri. Wanda kuma ya yi magana a tsakanin shafa'i da witiri da rafkanuwa, babu komai a gare shi, idan kuma da gangan ne, an karhanta, babu komai a gare shi. Wanda ya tarar ana Salla idan ya samu abin da bai kai raka'a ba tare da liman, to ba zai yi sujjadar ƙabli ko ba'adi tare da liman ba, idan kuma ya yi sujjadar tare da shi, to sallarsa ta ɓaci. In kuwa ya riski cikakkiyar raka'ar ɗaya ko fiye, to sai ya yi sujjadar ƙabli tare da liman, ya kuma jinkirta yin ba'adi, har sai ya gama sallarsa, sai ya yi sujjada tare da liman da gangan, to sallarsa ta ɓaci, idan kuma da rafkanuwa ne, sai ya yi sujjada bayan sallama. Idan wanda ya riski salla rafkana bayan liman ya yi sallama, hukuncinsa kamar na mai yin salla ne shi kaɗai, idan kuma rigima ta haɗu a kan wanda ya riski salla, ga ba'adi daga ɓangaren liman, ga ƙabli daga ɓangarensa, to ƙabli ɗin ta isar masa. Wanda ya manta ruku'u sai ya tuna shi a cikin sujjada ya koma ya tsaya, an so a gare shi da ya mayar da wani abu daga karatu, sannan sai ya yi ruku'u, ya kuma yi sujjada bayan sallama.
Wanda ya manta sujjada guda ɗaya, sai ya tuna ta bayan miƙewarsa, ya koma ya zauna, ya yi sujjada, sai dai in da ma ya riga ya zauna kafin ya miƙe, to ba zai sake zama ba.
Wanda ya manta sujada guda biyu, ya faɗi yana mai sujjada, kada ya zauna, sai ya yi sujjada ba'adi a cikin wannan gaba ɗaya. idan ya tuna da sujjada bayan ya ɗaga kansa daga raka'a da take bin wannan, ya zarce da sallarsa kada ya dawo, sai ya jefar da raka'ar rafkanuwa, ya ƙara wata raka'ar a maimakonta yana mai gini ya yi sujjada ƙabli, idan kuma ya kasance daga raka'o'i biyun farko ne sai ya tuna bayan ya ƙudura raka'a ta uku, ya yi sujjada bayan sallama. Idan kuma ba ta zamo daga raka'o'in farko guda biyu ba, ko kuma ta kasance daga gare su ɗin, sai ya tuna kafin ya ƙudura raka'a ta uku, shi ma sai ya yi sujjada bayan sallama, domin ita sura da zama ba sa tserewa.
Wanda ya yi sallama yana mai kokwanto cikin cikar sallarsa, to sallarsa ta ɓaci.
Rafkanuwa a cikin sallar ramuwa kamar rafkanuwa ne a sallar bayarwa. Rafkanuwa a cikin nafila kamar rafkanuwa ne a cikin sallar farilla, sai dai a cikin mas'aloli guda shida.
Fatiha da sura da asirtawa da bayyanawa da ƙarin raka'a da mance wasu rukunai, in abin ya yi nisa, wanda ya mance Fatiha a cikin nafila, sai ya tuna bayan ruku'u, sai ya zarce ya yi sujjada ƙabli. Saɓanin farilla, domin jefar da wannan raka'ar zai yi sai ya ƙara wata raka'ar. Ya zarce, sai sujjadarsa ta kasance irin ta wanda ya bar sujjada, kamar yadda muka ambata wanda ya mance sura, ko bayyanawa, ko asirtawa a cikin nafila, sai ya tuna bayan ya yi ruku'u sai ya zarce, babu sujjada a gara shi saɓanin farilla.
Wanda ya miƙe zuwa raka'a ta uku a nafila, idan ya tuna kafin ya ƙudura ruku'u ya koma ya zauna. Sai ya yi sujjada bayan sallama, idan kuma ya ƙudura ta uku sai ya zarce ya ƙara ta huɗu, ya yi sujjada ƙabli, saɓanin farilla, domin ita komawa zai yi sa'ad da ya tuna, sai ya yi sujjada bayan sallama. Wanda ya manta wani rukuni daga nafila, kamar ruku'u, ko sujjada bai tuna ba har ya yi sallama, kuma abin ya yi nisa, ba zai sake ba, saɓanin farilla, domin ita sai ya mai da ita har abada.
Wanda ya yanke nafila da gangan, ko ya bar raka'a ko sujjada daga gare ta da gangan, to ya mayar da ita har abada. Wanda ya yi ajiyar zuciya a sallarsa, babu komai a gare shi, sai dai in ya yi furuci da harafai.
Idan liman ya yi rafkanuwa da tauyewa ko ƙarawa, to masu bin sa su yi masa tasbihi, idan limaminka ya kime daga raka'a ta biyu, to ka yi masa tasbihi, idan kuma har ya rabu da ƙasa, to sai ka bi shi, idan ya zauna a raka'a ta farko, ko a ta uku, to kai ka tashi kada ka zauna tare da shi, idan ya yi sujjada ɗaya ya bar biyun ka yi masa tasbihi, kada ka tashi tare dashi, sai dai in kana gudun cewa zai yi ruku'u, to sai ka bi shi, to daga nan baza ka zauna tare da shi ba, a raka'a ta biyu, ko a ta huɗu, idan liman ya yi sallama, sai ka ƙaro wata raka'ar da musanyar wannan raka'ar da aka jefar da ita kana mai gini, sai ka yi sujjada ƙabli. Idan kuma kun zamo jama'a ce, to abin da yafi gare ku ku gabatar da wanda zai cikashe muku sallarku. Idan liman ya ƙara sujjada ta uku, to ku yi tasbihi gare shi, kada ku yi sujjada tare da shi, idan kuma liman ya miƙe zuwa raka'a ta biyar, to wanda ya sakankance da abin da ya sabbaba wannan ƙari ko ya yi kokwanto a cikinsa, sai ya bi shi, wanda kuma ya sakankance da ƙari aka yi sai ya zauna, idan na farkon ya zauna, na biyun kuma ya miƙe to sallarsu ta ɓaci
Idan liman ya yi sallama kafin cikar salla, waɗanda suke bayansa sai su yi tasbihi a gare shi, idan ya gasgata shi, to sai ya cikasa sallarsa, ya yi sujjada ba'adi. Idan kuma ya yi kokwanto a cikin labarin wannan mamu ɗin, to sai ya tambayi adalai biyu, a nan magana ta halatta a gare su, idan kuma ya sakankance da cikarta, kawai ya yi aiki da tabbas ɗinsa, ya rabu da adalan biyu, sai dai idan da mutane da yawa a bayansa, to sai ya rabu da yaƙinin nasa ya koma gare su. less
Lawi Yusuf Maigidan Sama, Nasir Umar and 6 others
Nasir Umar Allah bada lada [] Allah bada lada
Imrana Abubakar ALLAH ya biya [] ALLAH ya biya
Fasali na goma sha bakwai
Wajibi ne biyan duk wani bashi da yake wuya na salloli, yin sakaci ba ya halatta. Wanda ya yi sallar kwana biyar a kowacce rana, wannan bai zamo mai sakaci ba. Ya rama bisa gwargwadon yadda ta tsere masa, idan ta kasance ta zama... moreFasali na goma sha bakwai
Wajibi ne biyan duk wani bashi da yake wuya na salloli, yin sakaci ba ya halatta. Wanda ya yi sallar kwana biyar a kowacce rana, wannan bai zamo mai sakaci ba. Ya rama bisa gwargwadon yadda ta tsere masa, idan ta kasance ta zaman gida ce, sai ya rama ta a ta zaman gida, idan kuma ta kasance ta halin tafiya ce, sai ya rama ta a ta tafiya, duk ɗaya ne, a halin ramuwar tasa yana gida ne, ko yana halin tafiya.
Jeranta tsakanin halirai guda biyu, wato sallolin da ake cikin lokacinsu, wajibi ne, in dai an tuno da su. Abin da ake nufi da kaɗan, wato salloli huɗu, ko ƙasa da haka. Wanda salloli huɗu ko ƙasa da haka suke kansa, to ya sallace su kafin sallar wannan lokacin, ko da lokacinta zai fita. Ramuwa tana halatta a kowannen lokaci. Wanda yake da ramuwar Salla a kansa to ba zai yi nafila ba, ba zai yi walaha ba, ba zai yi asham ba, babu abin da yake halatta a gare shi sai shafa'i da wutiri, da raka'atayil fajri, da iydodi guda biyu, da sallar shafewar hasken rana, da sallar roƙon ruwa.
Yana halatta ga waɗanda suke da ramuwa a kansu su yi jam'i idan sallarsu ta yi daidai.
Wanda ya manta abin da yake kansa na ramuwa to ya yi salla har sai ya ji lallai a ransa babu saura. less
Imrana Abubakar , Nasir Umar and 5 others
Nasir Umar Haka yake [] Haka yake
Fasali na goma sha shida
Sallar farilla tana da halaye guda bakwai ababan jerawa da ake yin ta a bisa tsarinsu. Hanya huɗu daga cikinsu ana yin su bisa wajabci, hanya uku kuma a bisa mustahabbanci.
Hanyoyin da suke bisa wajabci. Ta farko tsayawa ba t... moreFasali na goma sha shida
Hanyoyin da suke bisa wajabci. Ta farko tsayawa ba tare da dogaro, sannan zama ba dogaro, sannan zama da dogaro.
Jerantawa tsakanin waɗannan halaye guda huɗu wajibi ne, idan mai Salla a bisa wani hali daga wannan sai ya yi salla a wani hali na ƙasa da shi, to sallarsa ta ɓaci.
Hanyoyi uku da suke bisa mustahabbanci, shi ne wanda ya kasa yin salla a waɗancan halayen da aka ambata, sai ya yi salla a bisa gefensa na dama, ko kuma a ɓanfarensa na hagu, ko kuma in ya kasa sai ya yi sallar a kwance rigingine.
Idan ya saɓa a waɗannan hanyoyin ko bai bi su a jere ba, sallarsa ba ta ɓaci ba, ta yi.
Shi dogaro wanda sallar mai iko take ɓaci, shi ne wanda idan aka cire abin da mai sallar ya dogara da shi, shi ma sai ya faɗi, amma idan ko an cire abin da ya dogara da shi ɗin ba zai faɗi ba, to wannan dogaro da shi ɗin ba zai faɗi ba, to wannan dogaro makaruhi ne. Amma ita nafila, ya halatta ga wanda yake da iko a bisa tsayawa ya sallace ta a zaune, amma zai samu rabin ladan wanda ya yi a tsaye, ya ma halatta ya fara daga zaune sannan daga baya ya miƙe, ko ya fara ta a tsaye sannan ya ƙarasa ta a zaune, sai dai in da ma da niyyar tsayawa ya fara ta, to ba zai zauna ba. less
Rahmatu Lawan, Ibrahim Yakubu and 3 others
Imrana Abubakar ALLAH ya bada lada [] ALLAH ya bada lada
Fasali na goma sha biyar
Salla tana da haske mai girma, da zukatan masu salla suke ƙyalƙyali da shi, amma fa babu wanda yake samun sa sai masu tsoron Allah a cikin sallarsu. saboda haka, idan ka zo ka yi salla, to ka karkaɗe zuciyarka daga tunanin dun... moreFasali na goma sha biyar
Salla tana da haske mai girma, da zukatan masu salla suke ƙyalƙyali da shi, amma fa babu wanda yake samun sa sai masu tsoron Allah a cikin sallarsu. saboda haka, idan ka zo ka yi salla, to ka karkaɗe zuciyarka daga tunanin duniya da abin da yake cikinta, ka shagala kawai da ganawa da ubangijinka, wanda kake yin Salla saboda zatinsa. Ka ƙudira a ranka cewa ita salla tsoron Allah ce da kanka da kai a gare shi tsarki ya tabbata a gare shi da wannan tsayuwar da ruku'un da sujadar da kake yi, kuma ita Salla, wannan kabarbarin da tasbihin da zikirin da kake yi a cikinta girmamawa ce ga Allah mabuwayi. Saboda haka, ka kiyaye sallarka, domin itace ibada mafi girma. Kada ka bar sheɗan ya yi wasa da zuciyarka, ya shagaltar da kai a sallarka, har ya shafe maka daɗin nan na hasken salla. Saboda haka ya wajaba a gare ka ka dauwamar da tsoron Allah da kanka da kai a cikinta, domin ita tana yin alfasha da mummunan aiki a saboda kanka da kai a cikinta. ka kuma nemi taimako da Allah, domin shi ne fiyayyen mai taimako. less
Bakandamiya, Rabi'at Muhammad Babanyaya and 6 others
Nasir Umar Allah ya biya [] Allah ya biya
Ibrahim Yakubu Mun gode ƙwarai Allah ya saka da alkhairi. [] Mun gode ƙwarai Allah ya saka da alkhairi.
Fasali na goma sha uku
A CIKIN BAYANIN SHARAƊAN SALLA.
Sharaɗan su ne: Tsarkin kari, tsarkin dauɗa daga jiki, da tufa, da gurin sallar, suturce al'aura, fuskantar alƙibla, barin zance, barin ayyuka masu yawa.
AL'AURAR NAMIJI
Daga cibiyarsa zuw... moreFasali na goma sha uku
Daga cibiyarsa zuwa guiwa, al'aurar mace kuwa dukkan jikinta ne banda fuska da tafuka.
Ba'a so a yi salla da wando kawai, sai dai an sanya wani abu a kansa, wanda tufarsa ya yi najasa bai kuma samu wani tufan ba, bai kuma samu ruwan da zai wanke shi da shi ba, kuma bashi da wani abu da zai ɗaura, har ya wanke shi, kuma yana gudun lokaci zai fita, sai ya yi salla da najasarsa. Jinkirin salla saboda rashin tsarki baya halatta. Wanda ya aikata haka ya saɓa wa ubangiji.
Wanda bai samu abin da zai suturce al'aurarsa da shi ba, sai yayi salla huntu. Wanda ya kauce wa alƙibla, sai ya sake salla in da sauran lokaci, dukkan sake salla a lokacin mustahabbai ne. Duk abin da yake sawa a sake salla a cikin lokaci saboda shi, to ba za a sake tserarriyar Salla ko nafila saboda shi ba. less
Lawi Yusuf Maigidan Sama, Lawan Dalha and 4 others
Lawan Dalha Mal Lawi, Allah ya saka da Alkhairi [] Mal Lawi, Allah ya saka da Alkhairi
Lawi Yusuf Maigidan Sama Amin malam na gode [] Amin malam na gode
Fasali na goma sha biyu
A CIKIN BAYANIN LOKUTAN SALLA
Lokaci mukhtari ga Azahar, daga karyawar rana zuwa ƙarshen kama. lokaci mukhtari ga la'asar daga kama zuwa rana ta yi jaja-jaja, lokacin mukhtari ga magariba gwargwadon yadda za a sallace ta, baya... moreFasali na goma sha biyu
Lokaci mukhtari ga Azahar, daga karyawar rana zuwa ƙarshen kama. lokaci mukhtari ga la'asar daga kama zuwa rana ta yi jaja-jaja, lokacin mukhtari ga magariba gwargwadon yadda za a sallace ta, bayan sharaɗanta. lokacin mukhtari ga isha, daga ɓuyan shafaƙi zuwa kashi ɗaya bisa uku na dare.
Lokacin laruri kuma zuwa hudowar alfijir. lokacin mukhtari ga asuba daga hudowar alfijir zuwa wayewar gari maɗaukaki. lokacinta laruri kuma zuwa hudowar rana.
Ramuwa kuma a cikin dukkanin wannan tana kasancewa ne a bayan waɗannan lokutan da aka jero a baya.
Wanda ya jinkirta salla har lokacinta ya fita, to kuwa laifi babba ya tabbata a kansa, sai dai in mantawa ya yi, ko kuma bacci yake yi.
Ba'a sallar nafila bayan sallar asuba har zuwa ɗagawar rana, ba'a yin nafila bayan la'asar har zuwa sallar magariba. Haka bayan hudowar alfijir sai dai wani wuridi ga wanda yayi bacci bai yi ba. Haka nan ba'a yin nafila lokacin da limamin juma'a yake kan mimbari. Haka nan bayan sallar Juma'a har sai ya fita daga masallaci. less
Lawi Yusuf Maigidan Sama Amin [] Amin
Fasali na goma sha ɗaya
A CIKIN BAYANIN JININ HAIHUWA
Jinin haihuwa kamar na al'ada yake a wajen abin da yake hanawa.
Mafi tsawan kwanakinsa kwana sittin. idan jinin ya yanke kafin kwana sittin ɗin ko da ranar da ta haihu ne, shi ke nan sai ta y... moreFasali na goma sha ɗaya
Mafi tsawan kwanakinsa kwana sittin. idan jinin ya yanke kafin kwana sittin ɗin ko da ranar da ta haihu ne, shi ke nan sai ta yi wanka ta yi salla. idan jinin ya dawo mata, idan nisan tsakaninsu ya kai kwana goma sha biyar, ko sama da haka, to na biyun jinin al'ada ne, idan kuma bai kai haka ba, to sai ta haɗa shi da na farkon, ya zamo cikon jinin haihuwa. less
Rahmatu Lawan Jazakallah Khair [] Jazakallah Khair
Fasali na goma
A CIKIN BAYANIN JININ AL'ADA (HAILA)
Mata: Akwai mai farawa, da wacce ta saba, da mai ciki, mafi tsawan kwanakin al'ada ga mai farawa, kwana goma sha biyar. ga wacce ta saba kuma al'adarta. idan kuma jini ya zarce da ita, sai ta ƙara k... moreFasali na goma
Mata: Akwai mai farawa, da wacce ta saba, da mai ciki, mafi tsawan kwanakin al'ada ga mai farawa, kwana goma sha biyar. ga wacce ta saba kuma al'adarta. idan kuma jini ya zarce da ita, sai ta ƙara kwana uku, matuƙar dai ba ta ƙetare kwana goma sha bayar ba.
Ga mai ciki kuma bayan wata uku, sai ta yi kwana goma sha biyar da makamancinsa, bayan wata shida kuma, ta yi kwana ashirin, da makamancinsa, idan jinin ya tsittsinke, sai ta tattara kwanakin jinin ta lissafa har sai ta cika al'adarta.
Babu yana halatta ga mai jinin al'ada tayi salla ko azumi, ko kewaye ka'aba, ko taɓa alƙur'ani, ko shiga masallaci.
Wajibi ne ta rama azumi, ban da salla, karatunta ma ya halatta.
Farjinta da abin da yake tsakanin cibiyarta da gwiwarta bai halatta ga mijinta ba, har sai tayi wanka. less
Lawan Dalha, Lawi Yusuf Maigidan Sama and 4 others
Fasali na tara
A CIKIN BAYANIN TAIMAMA
Matafiyi tafiyar da ba ta sabo ba yana yin taimama. haka mara lafiya don sallar farilla ko ta nafila.
lafiyayye yana yin taimama don sallolin farilla idan yana gudun kada lokaci ya fita. Amma wanda yake a gida l... moreFasali na tara
lafiyayye yana yin taimama don sallolin farilla idan yana gudun kada lokaci ya fita. Amma wanda yake a gida lafiyayye ba ya yin taimama domin nafila, ko juma'a ko jana'iza, sai dai idan sallar jana'izar ta zama dole a kansa.
Niyya, guri mai tsarki, shafar fuska, shafar hannaye zuwa wuyan hannu, bugun ƙasa na farko, gaggautawa, haɗuwar lokaci, sada ta da salla.
WURI SHI NE
Turɓaya da tubali da dutse da ƙanƙara da rairayi da makamancin waɗannan.
Taimama bata halatta akan garin sumunti ko kan tabarma, ko kan ƙirare (wato itace), ko kan ciyawa da makamancinsa. Anyi rangwame ga mara lafiya ya yi taimama a bangon dutse, ko tubali, idan bai samu mai miƙo masa waninsu ba.
SUNNONINTA
Sabutna bagire (wajen hagu) da hannayensa, shafar abin da yake tsakanin wuyan hannu da gwiwar hannu, jerantawa.
MUSTAHABBANTA
Yin Bismilla, gabatar da bayan tsintsinyar hannu a bisa cikinta, gabatar da farkon zira'in a bisa ƙarshensa.
MASU WARWARE TAIMAMA.
Kamar masu warware alwala suke, ba'a yin sallar farilla guda biyu da taimama ɗaya. wanda yayi taimama saboda farilla to ya halatta a gare shi ya yi nafiloli, bayan ya gama farilla, ya kuma ɗauki alƙur'ani, ya kewaya ka'aba, ya yi tilawa ma in yana nufi hakan, ya kuma sadar da ita da salla, kuma ya zamo lokaci bai fita ba. Duk abin da aka ambata ya halatta a yi shi da taimamar nafila, sai sallar farilla ce kawai ba za a yi ba. Wanda ya yi sallar isha da taimama, sai ya tashi ya yi shafa'i da wutri ba tare da wani jinkiri ba. wanda kuma ya yi taimama saboda janaba, to kuwa lallai ne ya yi niyyarta. less
Lawan Dalha, Imrana Abubakar and 2 others
Fasali na takwas
Babu yana halatta ga mai janaba ya shiga masallaci, ko yayi karatun alƙur'ani, sai aya ɗaya kacal, ko makamanciyarta, domin neman tsari ko waninsa. bai halatta ba ga wanda ba zai iya yin wanka da ruwan sanyi ba ya zaƙƙewa matarsa, ha... moreFasali na takwas
Babu yana halatta ga mai janaba ya shiga masallaci, ko yayi karatun alƙur'ani, sai aya ɗaya kacal, ko makamanciyarta, domin neman tsari ko waninsa. bai halatta ba ga wanda ba zai iya yin wanka da ruwan sanyi ba ya zaƙƙewa matarsa, har sai ya tanadi kayan ɗumama ruwa, sai dai kuma in mafarki ya yi, to wannan ba wani abu. less
Lawi Yusuf Maigidan Sama, Rahmatu Lawan and Lawan Dalha
Rahmatu Lawan Duniya makaranta: A kullum a kwai sabon darasi
Raudah Travels & Tours Ltd Catch Up Your Hajj International With Raudah Travels & Tours Ltd! We Are The Number One The Best We Are The Champion! This Season; We Brought You With An Affordable Hajj Package And The Best Part Of It Is; You Are Only To Spend 16 Days In Saudi Arabia And Return Home! The Flights We Meticulously Chose Are: Egypt Air, Turkish Airlines, And Sudan Air Ways (Not The Local Sudan Air)! All You Need To Do Is To Dial The Under listed Hot Keys For More Details: 08135515553 07016944789 Via Emails: Babanyaya53@yahoo.com Kabirusanibabanyaya@gmail.com Raudahtravels2013@yahoo.com Raudah Travels & Tours Ltd Abdullahi Bayero Road Opp. Kano State Scholarship Board Kano
umarmusaumar